सौतन (1983 फ़िल्म)

सौतन 1983 में बनी हिन्दी भाषा की फ़िल्म है। इसका निर्देशन और निर्माण सावन कुमार ने किया और इसमें मुख्य तौर पर राजेश खन्ना, पद्मिनी कोल्हापुरे, टीना मुनीम, प्रेम चोपड़ा और प्राण अभिनय करते हैं। यह पारिवारिक फिल्म है और इसमें संगीत उषा खन्ना ने दिया है। गीत "शायद मेरी शादी का ख्याल" विशेषकर लोकप्रिय हुआ था। 

 संक्षेप 
श्याम (राजेश खन्ना) मॉरीशस में, जहां वे कार्यरत है, भारतीय मूल का व्यक्ति है। वह एक उद्योगपति की आकर्षक बेटी रुक्मिणी (टीना मुनीम) से मिलता है, और दोनों प्यार में पड़ जाते हैं। रुक्मिणी की सौतेली माँ, रेणु और उसके भाई, संपतलाल के कड़े विरोध के बावजूद, उनकी शादी हो जाती है। रुक्मिणी, हालाँकि शिक्षित और आधुनिक दृष्टिकोण की हैं, लेकिन अछूत गोपाल और उसकी बेटी, राधा (पद्मिनी कोल्हापुरे) के लिये पूर्वग्रह से ग्रस्त है। राधा श्याम के साथ बहुत दोस्ताना है। 

श्याम पिता बनना पसंद करता है लेकिन रुक्मिणी किसी भी गर्भावस्था को रोकने के लिए एक ऑपरेशन से गुजरती है। वो खुद की देखभाल सही ढंग से नहीं करती और परिणामस्वरूप जटिलताएं हो जाती हैं, और वो अब कभी भी माँ नहीं बन सकती। यह श्याम और रुक्मिणी के बीच के फासले को चौड़ा करता है। शर्मिंदा रुक्मिणी को पता चलता है कि श्याम का राधा के साथ चक्कर चल रहा है, और इस अपमान का बदला लेने की वो कसम खाती है, भले ही इसका मतलब श्याम को जेल भेजना हो।

 मुख्य कलाकार 
 राजेश खन्ना — श्याम 
 पद्मिनी कोल्हापुरे — राधा
 टीना मुनीम — रुक्मिणी 'रुकु' 
 प्रेम चोपड़ा — संपतलाल 
 श्रीराम लागू — गोपाल 
 शशि कला — रेणु प्राणनाथ 
 प्राण — रायसाहब प्राणनाथ  
 विजय अरोड़ा — विजय
 सत्येन्द्र कपूर — 
 रूपेश कुमार — बिंगो 

 संगीत 

 नामांकन और पुरस्कार 
प्राप्तकर्ता और नामांकित व्यक्तिपुरस्कार वितरण समारोहश्रेणीपरिणाम  पद्मिनी कोल्हापुरेफिल्मफेयर पुरस्कार  फ़िल्मफ़ेयर सर्वश्रेष्ठ सहायक अभिनेत्री पुरस्कार   उषा खन्ना फ़िल्मफ़ेयर सर्वश्रेष्ठ संगीतकार पुरस्कार   सावन कुमार ("शायद मेरी शादी का ख्याल")  फ़िल्मफ़ेयर सर्वश्रेष्ठ गीतकार पुरस्कार   सावन कुमार ("जिंदगी प्यार का गीत है")  फ़िल्मफ़ेयर सर्वश्रेष्ठ गीतकार पुरस्कार   किशोर कुमार ("शायद मेरी शादी का ख्याल")  फ़िल्मफ़ेयर सर्वश्रेष्ठ पार्श्व गायक पुरस्कार  

 बाहरी कड़ियाँ 


श्रेणी:1983 में बनी हिन्दी फ़िल्म
श्रेणी:उषा खन्ना द्वारा संगीतबद्ध फिल्में